Spørsmål til smågruppene uke 20

Les Lukas 14, 25-35 sammen. Hva stopper du opp ved i teksten? Hva er spesielt utfordrende?

Spørsmål:
Hva koster det deg å være en disippel av Jesus? Hva ble du forespeilet da du tok imot Jesus?

Hva tror du det betyr å sette Jesus høyere enn nær familie? Hvordan kan det se ut, uten at nære relasjoner lider under det?

I talen snakket Torbjørg om «troens hvile» og «troens utfordring» Hva trenger du mest av nå?

«Alt som er verdt noe, koster» Kan det at det koster oss forholdsvis lite, gjøre at vi setter mindre verdi på det å være en Jesu etterfølger?

Hva er det vanskeligste med å følge Jesus?

Det ser ut til at mange unge i dag gjerne vil gå «all in» for Jesus og er tydelige kristne, som etterlyser voksne forbilder. På hvilken måte kan vi voksne være forbilder for våre ungdommer?